

****

**ВЪЗЛОЖИТЕЛ: ОБЩИНА СВИЩОВ**

**ИЗПЪЛНИТЕЛ: .......................................**

**Образец №15**

**Проект!**

**Д О Г О В О Р**

Днес …………. 201…. год., в гр. Свищов, между:

**1.** **ОБЩИНА СВИЩОВ**, със седалище и адрес на управление гр. Свищов, ул. “Цанко Церковски“ № 2, ЕИК по Булстат: 000133965, ДДС № BG 000133965, тел. код: 0631, тел. 6-08-54; 6-06-88, факс: 6-05-04, e-mail: obshtina@svishtov.bg, представлявана от Кмета на СТАНИСЛАВ ПЕТРОВ БЛАГОВ, и Иванка Коева на длъжност Главен счетоводител, в качеството им на **ВЪЗЛОЖИТЕЛ** от една страна

и

**2.** .........................................................................................., със седалище и адрес на управление: гр. ......................................, ул. ............................... № ......., ЕИК по Булстат: ..........................., представлявано от: ................................. на длъжност: .............................., наричан по-долу в договора **ИЗПЪЛНИТЕЛ,** от друга страна,

на основание чл.101e, ал.1, във връзка с чл.14, ал.4, т.2 от Закона за обществените поръчки***,*** в съответствие с резултатите от проведена обществена поръчка чрез публична покана по реда на глава осма „а” от Закона за обществените поръчки се сключи настоящият договор за следното:

1. **ПРЕДМЕТ НА ДОГОВОРА**

**Чл. 1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение **на консултантски услуги за подготовка на формуляр за кандидатстване по програма INTERREG V-A Румъния – България 2014-2020 г., Приоритетна ос 2: Един зелен регион, Специфична цел 2.1 Подобряване на устойчивото ползване на ресурсите и природното и културно наследство с проект „Повишаване на атрактивността на трансграничния регион Зимнич - Свищов, чрез развитие на зелени площи за отдих и развлечения” .**

**(2)** Възложената услуга по чл.1, ал.1 **ИЗПЪЛНИТЕЛЯТ** следва да изпълни в съответствие с настоящия договор и приложенията, които са неразделна част от него:

а) Приложение № 1 - Техническа спецификация (от документацията за участие);

б) Приложение № 2 - Техническото предложение от офертата на ИЗПЪЛНИТЕЛЯ;

в) Приложение № 3 – Ценово предложение от офертата на ИЗПЪЛНИТЕЛЯ;

**Чл.2 (1)** Всички услуги, възложени по чл.1, ал.1 от настоящия договор се изпълняват съгласно изискванията на **програма INTERREG V-A Румъния – България 2014-2020 г.**

**II. СРОК НА ИЗПЪЛНЕНИЕ**

**Чл. 3. (1)** Срокът за изпълнение на договора започва да тече от датата на неговото подписване до подписване на договор за безвъзмездна финансова помощ по програма INTERREG V-A Румъния – България 2014-2020 г., **Приоритетна ос 2: Един зелен регион, Специфична цел 2.1 Подобряване на устойчивото ползване на ресурсите и природното и културно наследство**.

**(2)** Срокът за представяне на окомплектованото проектно предложение с наименование **„Повишаване на атрактивността на трансграничния регион Зимнич - Свищов, чрез развитие на зелени площи за отдих и развлечения”** е ……………… (словом:………………) календарни дни, считано от датата на подписване на договора, но не по – късно от 15.09.2015 година.

**III. ЦЕНА И НАЧИН НА ПЛАЩАНЕ**

**Чл. 4 (1)** Общата стойност на договора възлиза на ...................... (словом ...................) лева без ДДС, съгласно ценовото предложение на **ИЗПЪЛНИТЕЛЯ**, неразделна част от този договор.

**(2)** В цената по чл. 4.1. не е включен ДДС, който се начислява допълнително и се заплаща от **ВЪЗЛОЖИТЕЛЯ** при извършване на плащанията по договора.

**(3)** В цената, посочена в чл.4, ал.1 от настоящия договор, са включени всички разходи на **ИЗПЪЛНИТЕЛЯ** необходими за изпълнение на предмета на обществената поръчка, включително разходи за мобилизация, хонорари на екипа по изпълнението и възнаграждения, социални и здравни плащания, свързани с работата на екипа на изпълнителя, транспорт и други присъщи разходи, както и непредвидени разходи и печалба

**(4)** Всички разходи, надвишаващи договореното в чл.4, ал.1 от настоящия договор, които **ИЗПЪЛНИТЕЛЯТ** е извършил, са за негова сметка.

**Чл. 5** **ВЪЗЛОЖИТЕЛЯ** заплаща на **ИЗПЪЛНИТЕЛЯ** по банков път по банковата сметка, в срок до 30 (словом: тридесет) календарни дни след подписване на договор за безвъзмездна финансова помощ по програма INTERREG V-A Румъния – България 2014-2020 г., **Приоритетна ос 2: Един зелен регион, Специфична цел 2.1 Подобряване на устойчивото ползване на ресурсите и природното и културно наследство**, представяне на оригинална фактура и окончателен приемо-предавателен протокол без забележки.

**Чл. 6** Дължимото възнаграждение **ВЪЗЛОЖИТЕЛЯТ** заплаща чрез банков превод по следната банковa сметкa на **ИЗПЪЛНИТЕЛЯ**:

**БАНКОВА СМЕТКА IBAN: ……………………….**

**BIC: …………….**

**БАНКА: …………………………….**

**ІV. ПРИЕМАНЕ НА УСЛУГИТЕ**

**Чл. 7.** Приемането на услугите, възложени по договора, се извършва по следния начин: с приемо-предавателни протоколи, подписани от двете страни, след изпълнение на отделните дейности и при предоставяне на всички оригинални материали, документиращи извършването на услугите;

**Чл. 8.** Авторското право и правото за ползване върху всички материали, дизайни и продукти (работни и крайни версии), създадени от **ИЗПЪЛНИТЕЛЯ** в изпълнение на настоящия договор или на част от него, преминават върху **ВЪЗЛОЖИТЕЛЯ**.

**V. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ**

**Чл. 9.** **ВЪЗЛОЖИТЕЛЯТ** има право:

**(1)** Да изисква от **ИЗПЪЛНИТЕЛЯ** да изпълни предмета на договора без отклонения, качествено и в срок, в съответствие с условията по договора.

**(2)** При поискване да получава от **ИЗПЪЛНИТЕЛЯ** информация за хода на изпълнението по този договор;

**(3)** Да изисква от **ИЗПЪЛНИТЕЛЯ** преработване или доработване на елементи от изпълнението по този договор, в случаите, когато същото е непълно или не съответства като съдържание и качество на изискванията му;

**(4)** Да не приеме изпълнението по този договор, ако то не съответства в значителна степен по обхват и качество на изискванията му, и не може да бъде изменено, допълнено или преработено.

**(5)** Да прекрати едностранно договора с 7 /седем/ дневно писмено уведомление и да задържи гаранцията за изпълнение, при просрочие на сроковете посочени в раздел ІІ, с повече от 10 /десет/ календарни дни;

**(6)** Да придобие авторско право и право за ползване върху всички продукти (работни и крайни версии) и други материали, изработени от **ИЗПЪЛНИТЕЛЯ** в изпълнение на настоящия договор или на част от него.

**(7)** **ВЪЗЛОЖИТЕЛЯТ** има право да изисква от **ИЗПЪЛНИТЕЛЯ** да сключи и да му предостави договори за подизпълнение с посочените в офертата му подизпълнители (ако има такива).

**Чл. 10.** **ВЪЗЛОЖИТЕЛЯТ** се задължава:

(1) Да осигури при необходимост информация /изходни данни и документи/ за изпълнение дейностите по договора.

(2) Да оказва съдействие на **ИЗПЪЛНИТЕЛЯ** за изпълнение на дейностите по договора.

(3)Да заплати възнаграждението, съобразно условията, посочени в раздел ІІІ на договора по сметка на **ИЗПЪЛНИТЕЛЯ**.

**Чл. 11. ИЗПЪЛНИТЕЛЯТ** има право:

(1) Да иска и да получи от **ВЪЗЛОЖИТЕЛЯ** оказване на необходимото съдействие за изпълнение на договора;

(2) Да получи дължимото възнаграждение по настоящия договор при условията и в сроковете по договора;

(3) Да иска и да получава разяснения и информация от **ВЪЗЛОЖИТЕЛЯ** относно изискванията за визуална идентичност при изпълнение на мерките за информация и публичност по програма INTERREG V-A Румъния – България 2014-2020 г.;

(4) Да изиска допълнителни изходни данни в случай, че в процеса на работа се появи необходимост от тях.

**Чл. 12. ИЗПЪЛНИТЕЛЯТ** се задължава:

(1) Да извърши всички дейности, възложени по чл.1 от настоящия договор, качествено и в срок, според изискванията на **ВЪЗЛОЖИТЕЛЯ** и съгласно Техническото предложение на Изпълнителя и Техническата спецификация, които са неразделна част от този договор.

(2) Да съгласува с **ВЪЗЛОЖИТЕЛЯ** всички свой действия, предмет на услугата;

(3) Да осигурява условия на **ВЪЗЛОЖИТЕЛЯ** да извършва текущ контрол върху изпълнението на договора, както и да прегледа и провери техническото съответствие на извършените по договора услуги с предвиденото в Техническите спецификации;

(4) Да носи отговорност пред **ВЪЗЛОЖИТЕЛЯ,** ако при изпълнение на договора е допуснал отклонения от изискванията, предвидени в Техническите спецификации, задължителни съгласно договорните условия или произтичащи от императивни разпоредби на нормативни актове;

(5) Да отстрани за своя сметка констатираните недостатъци и грешки, допуснати при изпълнението на услугите;

(6) Да носи изцяло отговорността за всички санкции, наложени от одобряващите и контролни органи.

(7) Да сключи договор/и за подизпълнение, ако е обявил в офертата си ползването на подизпълнители. В срок до три дни от сключването на договор/и за подизпълнение да изпрати оригинален екземпляр от договора на **ВЪЗЛОЖИТЕЛЯ**.

(8) Да спазва стриктно изискванията за визуална идентичност при изпълнение на мерките за информация и публичност съгласно Ръководството за визуална идентичност към по програма INTERREG V-A Румъния – България 2014-2020 г., поместен на следния интернет адрес http: www.cbcromaniabulgaria.eu

(9) Да следи и уведомява в писмена форма **ВЪЗЛОЖИТЕЛЯ** за възникнали нередности или други проблеми при изпълнението на настоящия договор, както и да предприеме мерки за тяхното отстраняване. В случай на установена нередност Изпълнителят е длъжен да възстанови на Възложителя всички неправомерно изплатени суми;

(10). Да осигурява достъп за извършване на проверки на място от страна на **ВЪЗЛОЖИТЕЛЯ** и за извършване на одити от страна на одитиращи институции по отношение на настоящия договор за обществена поръчка;

(11) Да изпълнява мерките и препоръките, съдържащи се в доклади от проверки на място и одити, проведени по отношение на настоящия договор за обществена поръчка;

(12) При проверка на място от страна на Възложителя, Управляващия орган, Сертифициращия орган, Одитиращия орган и органи и представители на Европейската комисия, **ИЗПЪЛНИТЕЛЯТ** се задължава да осигури присъствие на негов представител, както и да осигурява достъп до помещения, преглед на документи, свързани с изпълнението на възложените дейности;

(13) Да съхранявавсички документи по изпълнението на настоящия договор, както следва:

- за период от 3 (три) години след датата на приключване и отчитане на програма INTERREG V-A Румъния – България 2014-2020 г.,, т.е. поне до 31 август 2020 г.;

- за период от 3 (три) години след частичното приключване на съответния проект, съгласно чл. 88 от Регламент 1083/2006 г. Счетоводната и финансовата документация по проекта се съхраняват в сроковете, определени в чл. 42 от Закона за счетоводството, но не по-малко от 3 години след приключване на програмата.

Документите се съхраняват и след изтичането на горните срокове, в случай, че има съдебни, административни или следствени производства, до приключването им или при надлежно обосновано искане на Европейската комисия;

(14) Да предостави и осигури на **ВЪЗЛОЖИТЕЛЯ** да упражнява авторското право и правото за ползване върху всички продукти и други материали, изработени от Изпълнителя в изпълнение на настоящия договор или на част от него.

(15) Да не разпространява по никакъв начин сведения и факти станали му известни при изпълнение на настоящия договор в срок до една година от датата на изтичане на срока му, а именно: от информационната система на Възложителя; за пропускателния режим; контрола на достъп; видеонаблюдение и противопожарно известяване; физически и софтуерни мерки за сигурност; разположение и контрол на информационните активи.

(16) Изпълнителят е длъжен да предприеме всички необходими стъпки за популяризиране на факта, че Европейския съюз чрез Европейският фонд за регионално развитие е финансирал или съ-финансирал проекта. Във всички информации и материали, свързани с изпълнението на договора Изпълнителят е длъжен да оповестява, че проектът е получил финансиране по програма INTERREG V-A Румъния – България 2014-2020 г.,чрез Европейския фонд за регионално развитие.

**VІ. ГАРАНЦИЯ ЗА ИЗПЪЛНЕНИЕ**

**Чл. 13 (1) ИЗПЪЛНИТЕЛЯТ** представя гаранция за изпълнение на поръчката в размер на 5 % от стойността на договора без ДДС.

**(2)** **ИЗПЪЛНИТЕЛЯТ** сам определя формата на гаранцията за изпълнение – парична сума внесена по сметка на **ВЪЗЛОЖИТЕЛЯ** или банкова гаранция.

**(3)** Банковата гаранция следва да бъде със срок не по-кратък от 30 /тридесет/ дни след изтичане срока за изпълнение на договора, безусловна и неотменима.

**(4)** В случай, че гаранцията за изпълнение е във вид на банкова гаранция, **ИЗПЪЛНИТЕЛЯТ** трябва да я поддържа валидна до настъпване на предвидените в договора условия за освобождаването й.

**Чл. 14 (1)** Гаранцията за изпълнение се връща от **ВЪЗЛОЖИТЕЛЯ** в срок до 30 /тридесет/ дни след приемането на изпълнението на договора и при условие, че не са констатирани недостатъци, след отправено писмено искане от страна на **ИЗПЪЛНИТЕЛЯ**, по сметка посочена от него, без да се дължи лихва на **ИЗПЪЛНИТЕЛЯ**.

**(2)** В случай, че бъдат констатирани недостатъци, гаранцията се възстановява, след като същите бъдат отстранени от **ИЗПЪЛНИТЕЛЯ**.

**Чл. 15 (1)** **ВЪЗЛОЖИТЕЛЯТ** задържа гаранцията за изпълнение на договора, ако в процеса на неговото изпълнение възникне спор между страните, до приключването му чрез споразумение или с влязло в сила съдебно решение.

**(2)** **ВЪЗЛОЖИТЕЛЯТ** има право да задържи гаранцията за изпълнение в пълен размер при пълно неизпълнение на задълженията на **ИЗПЪЛНИТЕЛЯ** по този договор.

**(3)** Възложителят има право да пристъпи към упражняване на правата по гаранцията за изпълнение когато **ИЗПЪЛНИТЕЛЯТ** не изпълни някое от задълженията си по договора, както и когато прекъсне или забави изпълнението си по договора с повече от 10 (десет) календарни дни, без да са налице обективни причини или форсмажорни обстоятелства за това и без писменото съгласие на **ВЪЗЛОЖИТЕЛЯ**.

**VІІ. ПРЕКРАТЯВАНЕ НА ДОГОВОРА**

**Чл. 16.** **(1)** Настоящият договор се прекратява:

1. С изпълнение на възложената работа;

2. С изтичане на неговия срок.

3. С неподписване на договор на договор за безвъзмездна финансова помощ по програма INTERREG V-A Румъния – България 2014-2020 г,Приоритетна ос 2: Един зелен регион, Специфична цел 2.1 Подобряване на устойчивото ползване на ресурсите и природното и културно наследство.

**(2)** Настоящият договор може да бъде прекратен:

1. По взаимно съгласие, изразено писмено;

2. При просрочие на сроковете посочени в раздел ІІ, с повече от 10 /десет/ календарни дни, с 7 /седем/ дневно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

3. Когато са настъпили съществени промени във финансирането на **ВЪЗЛОЖИТЕЛЯ**, непосредствено свързани с предмета на договора, които не са могли да бъдат предвидени или предотвратени – с писмено уведомление от **ВЪЗЛОЖИТЕЛЯ** в три дневен срок след настъпване на обстоятелствата.

**VІІІ. НЕУСТОЙКИ**

**Чл. 17.** Ако **ИЗПЪЛНИТЕЛЯТ** не изпълни някоя от услугите, възложени с този договор (или част от нея) в срока посочен в раздел ІІ, същият дължи на **ВЪЗЛОЖИТЕЛЯ** неустойка в размер на 0.5 % за всеки просрочен ден, но не повече от 30% от цената на услугата.

**Чл. 18**. При просрочие на сроковете посочени в раздел ІІ, с повече от 10 /десет/ календарни дни, **ВЪЗЛОЖИТЕЛЯТ** има право да прекрати едностранно договора. При прекратяването **ВЪЗЛОЖИТЕЛЯТ** задържа и гаранцията за изпълнение и не дължи нейното връщане.

**Чл. 19.** При неизпълнение на договора, неизправната страна дължи и обезщетение за претърпени вреди и пропуснати ползи, доказани по съдебен ред в исково производство.

**ІХ. ФОРСМАЖОРНИ УСЛОВИЯ**

**Чл. 20.** В случай на неизпълнение, изцяло или частично, на което и да е от задълженията на Страните по този Договор, причинено от събитие на форсмажор, такова неизпълнение няма да се счита за нарушение на настоящия Договор.

**Чл. 21.** За нуждите на този Договор форсмажор е всяко непредвидено и/или непредотвратимо събитие от извънреден характер, като: пожар, производствени аварии, военни действия, природни бедствия - бури, проливни дъждове, земетресения, градушки, наводнения, заледявания и др. природни стихии, а така също и правителствени забрани, ембарго, стачки, бунтове, безредици и др., което възникне след сключването на Договора, засягащи пряко изпълнението на задълженията на която и да е от страните по договора.

**Чл. 22.** Ако състоянието, причинено от събитие на форсмажор продължи повече от един месец, всяка от Страните има право да прекрати Договора с писмено уведомление до другата Страна, като в този случай обезщетения за неизпълнение не се дължат.

**Чл. 23.** Всяка от Страните, чието изпълнение стане невъзможно поради събитие на форсмажор, е длъжна незабавно да уведоми писмено другата Страна и да посочи възможните последици, свързани с по-нататъшното изпълнение на Договора.

**Х. ЗАКЛЮЧИТЕЛНИ РАЗПОРЕДБИ**

**Чл. 24. (1)** Всички комуникации и кореспонденции, свързани с настоящия Договор между **ВЪЗЛОЖИТЕЛЯ** и **ИЗПЪЛНИТЕЛЯ**, трябва да съдържат наименованието и номера на настоящия договор и трябва са се изпращат по пощата, факса, електронната поща или на ръка.

**(2)** Всички съобщения, уведомления и известия, свързани с изпълнението на настоящия договор са валидни, ако са направени в писмена форма и са подписани от упълномощените лица.

**Чл. 25** Договорът не може да се изменя, освен в случаите предвидени в чл.43, ал.2 от ЗОП.

**Чл. 26.** Всички спорове, възникнали във връзка с този договор или неговото изпълнение, се решават по споразумение, а при невъзможност за постигане на такова – по съответния, предвиден в закона ред.

Настоящият договор се подписа в четири еднообразни екземпляра – един за **ИЗПЪЛНИТЕЛЯ** и три за **ВЪЗЛОЖИТЕЛЯ**.

Неразделна част от настоящия договор са:

1. Техническа спецификация;
2. Техническо предложение на Изпълнителя;
3. Ценово предложение на Изпълнителя;

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**КМЕТ :** ............................. ..........................................................

**(СТАНИСЛАВ БЛАГОВ)**  (**длъжност, име и фамилия**,

**подпис и печат)**

**ГЛ. СЧЕТОВОДИТЕЛ: ………..…………….**

**(ИВАНКА КОЕВА)**

Съгласували:

1. Юрисконсулт, Иван Шопов:...........................